Nizozemski novinari na arogantan način izvještavali su uoči uzvratne utakmice 3. pretkola Europske lige između njihova PSV-a i Osijeka.

Pisali su kako ne mogu vjerovati gdje igra PSV, a neki od naslova u tamošnjim medijima bili su: "Osijekov stadion izgleda kao dvorište kaznionice", "PSV igra u podrumu europskog nogometa".

Možemo se složiti da Osijek treba imati moderniji stadion, ali ovakvim pristupom samo su dodatno motivirali igrače Zorana Zekića, ali i Kohortu koja je tijekom utakmice razvila transparent s odgovorom na uvrede.

- Sada znate tko smo - poručili su Osijekovi navijači.